Pamilihan umum (pemilu) ing Indonésia wiwitané ditujokaké kanggo milih anggota lembaga perwakilan, ya iku DPR, DPRD Propinsi, lan DPRD Kabupatèn/Kutha. Sawisé amandemen kapapat UUD 1945 ing taun 2002, pamilihan presidhèn lan wakil presidhèn (pilpres), sing mauné diayahi déning MPR, disepakati diayahi langsung déning rakyat saéngga pilpres dilebokaké jroning rezim pemilu. Pilpres minangka bagéyan saka pemilu dianakaké sepisanan ing Pemilu 2004. Ing Pemilu taun 2007, miturut Undang-Undang Nomor 22 Taun 2007, pamilihan kepala laladan lan wakil kepala laladan (pilkada) uga dilebokaké minangka bagéyan saka rezim pemilu. Ing tengah masarakat, istilah "pemilu" luwih kerep ngarujuk marang pemilu legislatif lan pemilu presidhèn lan wakil presidhèn sing dianakaké saben 5 taun sepisan.